– Я ніколі не імкнулася да славы, аднак лічу абсалютна справядлівым, калі таленавітых студэнтаў падтрымоўваюць і заахвочваюць. Асабіста ў мяне гэта толькі ўмацоўвае пачуццё адказнасці: калі табе шмат даюць, хочацца столькі ж і аддаваць. За некалькі дзён да выпускнога балю я даведалася, што мне будзе ўручана прэмія Міністэрства адукацыі. У кабінеце міністра А.М. Радзькова сабралася каля дваццаці чалавек з усёй рэспублікі. Мы мелі магчымасць задаць пытанні Аляксандру Міхайлавічу і атрымаць інфармацыю з першых вуснаў. Ён звяртаўся да нас як да калег, тых людзей, на якіх ускладзена асаблівая місія, за якімі новае слова ў навуцы і педагагічнай адукацыі.